**DĖL LEIDIMO ROKIŠKIO RAJONO SAVIVALDYBĖS NEKILNOJAMĄJĮ TURTĄ IŠNUOMOTI VIEŠO KONKURSO BŪDU**

2021 m. gegužės 28 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas), atsižvelgdama į Rokiškio rajono ligoninės 2021 m. balandžio 30 d. raštą Nr. S-(1.16)-302 „Dėl Rokiškio rajono ligoninės patalpų nuomos“, Rokiškio rajono savivaldybės taryba nusprendžia:

1. Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (toliau – Savivaldybė) nuosavybės teise priklausantį Rokiškio rajono ligoninės patikėjimo teise valdomą nekilnojamą turtą:

2,53 kv. m patalpas, esančias pastate – ligoninėje, žymėjimas plane 1D5p (patalpa pažymėta: 253/5407 1-85 (2,53 kv. m iš 54,07 kv. m)), unikalus Nr. 7398-8030-2018, V. Lašo g. 3, Rokiškyje, bendras pastato plotas – 12111,24 kv. m, nustatyti turto naudojimo paskirtį – kavos ir karštų gėrimų bei užkandžių pardavimo automatams pastatyti, 1 kv. m nuomos kainą – 4,89 Eur per mėnesį.

1. Pritarti Savivaldybės turto, išdėstyto šio sprendimo 1 punkte, Savivaldybės ilgalaikio materialiojo turto nuomos sutarties projektui (pridedama).
2. Įgalioti Rokiškio rajono ligoninės direktorę, jos nesant – Rokiškio rajono ligoninės direktoriaus pavaduotoją, organizuoti šio sprendimo 1 punkte nurodyto nekilnojamo turto viešą nuomos konkursą, vadovaujantis Nuomos tvarkos aprašu, ir pasirašyti su konkurso nugalėtoju Savivaldybės ilgalaikio materialiojo turto nuomos sutartį ir Savivaldybės ilgalaikio materialiojo turto perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL LEIDIMO ROKIŠKIO RAJONO SAVIVALDYBĖS NEKILNOJAMĄJĮ TURTĄ IŠNUOMOTI VIEŠO KONKURSO BŪDU“**

**AIŠKINAMASIS RAŠTAS**

2021 m. gegužės 11 d.

Rokiškis

**Parengto sprendimo projekto tikslai ir uždaviniai.**

Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (Savivaldybė) nuosavybės teise priklausančias, Rokiškio rajono ligoninės patikėjimo teise valdomas patalpas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Vadovaujantis Nuomos tvarkos aprašu, kuriame numatyta, kad Savivaldybės nekilnojamasis turtas išnuomojamas viešo nuomos konkurso būdu, kai turto valdytojas kreipiasi į Savivaldybės administracijos direktorių, nurodydami išnuomojamo turto duomenis, laikotarpį ir kokiu tikslu jis turi būti išnuomojamas. Sprendimą dėl turto išnuomavimo priima Savivaldybės taryba.

Rokiškio rajono ligoninė 2021 m. balandžio 30 d. kreipėsi dėl Rokiškio rajono ligoninės patikėjimo teise valdomų 2,53 kv. m patalpų, esančių V. Lašo g. 3, Rokiškyje, žymėjimas plane 1D5p (patalpa pažymėta: 253/5407 1-85 (2,53 kv. m iš 54,07 kv. m)), unikalus Nr. 7398-8030-2018, V. Lašo g. 3, Rokiškis, bendras pastato plotas – 12111,24 kv. m, išnuomavimo ne trumpiau nei 2 metams kavos ir karštų gėrimų bei užkandžių pardavimo automatams pastatyti.

Atsižvelgiant į Įstatymo 15 straipsnį ir Nuomos tvarkos aprašą ir Rokiškio rajono ligoninės raštą, siūloma leisti išnuomoti 5 (penkeriems) metams su galimybe pratęsti sutartį ne ilgiau kaip 10 (dešimčiai) metų 2,53 kv. m patalpas V. Lašo g. 3, Rokiškyje, nustatyti, kad turto naudojimo paskirtį – kavos ir karštų gėrimų bei užkandžių pardavimo automatams pastatyti, o pradinį nuomos mokesčio dydį – 4,89 Eur per mėnesį už 1 kv. m.

Sutikus leisti išnuomoti patalpas bus gaunamos papildomos lėšos į Savivaldybės biudžetą bei bus užtikrintas efektyvus turto naudojimas.

Taip pat yra teikiama Savivaldybės turto nuomos sutartis Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

**teigiamos** – gaunamos papildomos lėšos į Savivaldybės biudžetą;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono ligoninės lankytojai, pacientai ir darbuotojai turės galimybę patogioje vietoje įsigyti karštų gėrimų ir užkandžių.

**Finansavimo šaltiniai ir lėšų poreikis**.

Sprendimui įgyvendinti biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |